

**Қазақстан Республикасы әдiлет органдары қылмыстық-атқару жүйесi мекемелерiнiң қызметкерлерiне арналған жүктеме нормативтерiн бекiту туралы**

***Күшін жойған***

Қазақстан Республикасы Үкіметінің 2005 жылғы 20 қазандағы N 1053 Қаулысы. Күші жойылды - Қазақстан Республикасы Үкіметінің 2012 жылғы 14 қыркүйектегі № 1199 Қаулысымен

      Ескерту. Күші жойылды - ҚР Үкіметінің 2012.09.14 № 1199 Қаулысымен.

      "Әдiлет органдары туралы" Қазақстан Республикасының 2002 жылғы 18 наурыздағы Заңының  28-бабына  сәйкес Қазақстан Республикасының Үкiметi  **ҚАУЛЫ ЕТЕДI:**

      1. Қоса беріліп отырған Қазақстан Республикасы әдiлет органдары қылмыстық-атқару жүйесi мекемелерiнiң қызметкерлерiне арналған жүктеме нормативтерi бекiтiлсiн.

      2. Осы қаулы қол қойылған күнінен бастап қолданысқа енгiзiледi.

       *Қазақстан Pecпубликасының*

*Премьер-Министрі*

Қазақстан Республикасы

Үкiметiнiң

2005 жылғы 20 қазандағы

N 1053 қаулысымен

бекiтiлген

 **Қазақстан Республикасы әдiлет органдары қылмыстық-атқару**
**жүйесi мекемелерінің қызметкерлерiне арналған жүктеме**
**нормативтері**

      1. Кезекшілік қызмет:

      Жалпы, қатаң, ерекше режимдердегi түзеу колонияларында, тәрбие колонияларында, түрмелер мен тергеу изоляторларында толтыру лимитіне қарамастан мекеме бастығының бір кезекшi көмекшiсi және әр кезекшiлiк ауысымда мекеме бастығының кезекшi көмекшiсінің бір орынбасары;

      қоныс-колонияларында - әр кезекшi ауысымда кезекшілік қызметтің бiр қызметкерi.

      2. Жедел қызмет:

      сотталғандарды ұстауға арналған жалпы, қатаң, ерекше режимдердегi түзеу колонияларында - 150-250 орынға (бұдан әрі - орын) - бір қызметкер;

      тәрбие колонияларында 100-150 орынға - бір қызметкер;

      қоныс-колонияларында, тергеу изоляторларында, түрмелерде және түзеу колонияларында 50-80 орынға - бiр қызметкер.

      3. Режимдік қызмет:

      жалпы, қатаң, ерекше режимдердегi түзеу колонияларында 190-250 орынға - бір қызметкер;

      тәрбие колонияларында 75-90 орынға - бір қызметкер;

      қоныс-колонияларында 100-150 орынға - бір қызметкер;

      тергеу изоляторларында, түрмелерде және камералық ұстау үлгісiндегi түзеу колонияларында 60-80 орынға - бір қызметкер.

      4. Бақылаушылық қызмет:

      1) күзет жөнiндегi бақылаушылар:

      жалпы, қатаң, ерекше режимдердегі түзеу колонияларында, тәрбие колонияларында бiр қызметкерге жүктеме постылар табелiне және пост ведомосына сәйкес белгiленедi;

      2) қадағалау жөнiндегi бақылаушылар:

      режимге және толтыру лимитiне қарамастан бiр қызметкерге жүктеме түзеу мекемелерiнде сотталғандарды қадағалаудың тәулiктiк ведомосында көрсетілген постылардың санына байланысты болады;

      3) тергеу изоляторларында және түрмелерде:

      корпус бойынша бiр басшыға және бiр бақылаушыға жүктеме постылар табелiне сәйкес белгiленедi.

      5. Тәрбие қызметi:

      1) түзеу және тәрбие колонияларында 70-100 орынға - бiр жасақ бастығы;

      2) түрмелерде 20-50 орынға - бiр жасақ бастығы;

      3) тәрбие колонияларында 25 орынға (20 орын әйел жынысты сотталғандарды ұстау үшiн) - бiр тәрбиешi;

      4) режимге және толтыру лимитiне қарамастан барлық мекемелерде:

      босатылатындарды тұрмыстық және еңбекке орналастыру бойынша бiр қызметкер;

      бiр қызметкер - психолог (қоныс-колонияларын қоспағанда);

      5) тәрбие колонияларында - дене тәрбиесi бойынша бiр қызметкер;

      6) тергеу изоляторларында:

      мекемеге - бiр жасақ бастығы;

      800 орынға - бiр аға инспектор.

      6. Арнайы есепке алу қызметi:

      жалпы және қатаң режимдердегi түзеу колонияларында, қоныс-колонияларында 250 орынға - бiр қызметкер;

      ерекше режимдегi түзеу колонияларында және тәрбие колонияларында 400 орынға - бiр қызметкер;

      тәрбие колонияларында 200 орынға - бiр қызметкер;

      тергеу изоляторларында және түрмелерде 120 орынға - бiр қызметкер.

      7. Кадр қызметі:

      1) барлық түзеу мекемелерінде және тергеу изоляторларында персоналдық 100-150 бiрлiгiне - бiр қызметкер;

      2) мекемеге - әскери және қызметтiк дайындық бойынша бiр қызметкер.

      8. Бухгалтерлік есеп және есептілік қызметi:

      барлық түзеу мекемелерінде, режимге және толтыру лимитiне қарамастан - бухгалтерлiк есеп және есептілiктiң бiр қызметкерi және сотталғандардың еңбегін ұйымдастыру мен нормалау бойынша бiр қызметкер;

      тергеу изоляторларында - бухгалтерлiк есеп және есептіліктің бiр қызметкерi.

      9. Сотталғандарды құқықтық қорғау қызметі:

      режимге және толтыру лимитіне қарамастан барлық түзеу мекемелерiнде және тергеу изоляторларында - сотталғандарды құқықтық қорғау жөнiндегі бiр қызметкер.

      10. Сотталғандардың еңбегiн ұйымдастыру қызметi:

      жалпы, қатаң, ерекше режимдердегi түзеу колонияларында және түрмелерде 260 орынға - бiр қызметкер;

      қоныс-колонияларында 100 орынға - бiр қызметкер.

      11. Медициналық қызмет:

      әдiлет органдары қылмыстық-атқару жүйесiнiң медициналық және фармацевтика персоналына арналған жүктеме нормативтерiн Әдiлет министрлігі денсаулық сақтау саласындағы уәкiлетті органмен бiрiгіп белгiлейдi.

      12. Қылмыстық-атқару инспекциялары:

      қалалық қылмыстық-атқару инспекциясының бір қызметкерiне - есептi тұратын адамдарға арналған 60 ic;

      аудандық қылмыстық-атқару инспекциясының бiр қызметкерiне - есепте тұратын адамдарға арналған 35 iс.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК